OpenLLM-France/wikimedia huggingface dataset:
# Beñat Iturbe

Beñat Iturbe Zinkunegi (Bilbo, Bizkaia, 1998ko uztailaren 28a) euskal aktorea da, nagusiki Goǃazen telesaileko bi denboralditan Julen Ibarraren papera egiteagatik ezaguna, telebistan beste paper txiki batzuk izan baditu ere.

## Bizitza

Imanol Zinkunegi eskultore garaikidearen eta Kontxu Odriozola aktoaren biloba da.
Bilboko Begoñazpi ikastolan eta Donostiako Santo Tomas Lizeoan ikasitakoa da. Gaur egun Donostian bizi da, eta informatika ikasten dabil Euskal Herriko Unibertsitatean.
Telebistan extra moduan agertu zen bere lehen papera lortu aurretik, Goǃazen telesailean, hain zuzen ere. Bi denboraldiz Julen Ibarra pertsonaia antzeztu du telesailean, eta beste zenbait saiotan ere parte hartu du, hala nola gabon zahar gaueko gala berezietan eta telesailean oinarritutako antzerki musikalean. 2019ko otsailaren 15ean, bosgarren denboraldiko azken atala emititu baino ordu batzuk lehenago, telesailari agur esan zion bere Instagram kontuan argitaratutako mezu baten bidez. Bere azken denboraldia izan zela eman zuen aditzera, eta eskerrak eman zizkien zaleei zein lankideei.
Estatuko telebista-kateen telesailetan pertsonai txiki batzuen paperak eskuratu ditu.

## Filmografia
### Telebista
#### Aktore lanak

* Goǃazen (2017-2019). ETB 1. Julen Ibarra (27 atal)
** Goǃazen 4.0 (2017-2018). ETB 1. Julen Ibarra (13 atal)
** Goǃazen 5.0 (2018-2019). ETB 1. Julen Ibarra (13 atal)
** Goǃazen 6.0 (2019-2020). ETB 1. Julen Ibarra (atal 1)
* Presunto culpable (2018). Antena 3. Marcos (2 atal)
* Centro médico (2018). TVE. Luis

#### Bestelakoak

* Goǃazen 2018 gabon zahar gaueko saio berezia (2017)
* Goǃazen 2019 gabon zahar gaueko siao berezia (2018)

### Antzerkia

* Goǃazen antzerkia (2017-2019). Julen Ibarra (2 denboraldi)
** Goǃazen 4.0 antzerkia (2017-2018). Julen Ibarra
** Goǃazen 5.0 antzerkia (2018-2019). Julen Ibarra

## Erreferentziak

* ↑ «Zinkunegi Odriozola, Imanol - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2019-01-19).
* ↑ Iturbe, Beñat. (2019-02-15). «“Bueno, bueno, bueno... Gaur da egun handia!! Gaur da azken eguna!! EITB1en 21:00etan GO!azeneko 13. atala. A ze gogoak!! Eskerrik asko denoi betirako gordeko dudan denbora tarte honetan nirekin elkartzeagatik!! Eta eskerrik asko Julen!! 😉 😊”» Instagram (Noiz kontsultatua: 2019-02-16).
* ↑ «Beñat Iturbe - Loinaz Representación» www.loinazactores.com (Noiz kontsultatua: 2019-01-14).
* Datuak: Q60608221
# 1963ko Milan-San Remo

1963ko Milan-San Remo txirrindularitzako lasterketa klasiko honen 54. edizioa izan zen. 1963ko martxoaren 19an egin zuten Milan eta San Remo artean, 288 kilometroko ibilbidearekin.
Garailea Joseph Groussard frantziarra izan zen, helmugan Rolf Wolfshohl alemaniarrari gailendu zitzaiolarik.
Lehenbiziko euskalduna Luis Otaño izan zen, seigarren amaitu zelarik.

## Kanpo estekak

* 1963ko Milan-San Remo
* Webgune ofiziala
* Datuak: Q3313929
* Multimedia: Milan-Sanremo 1963 / Q3313929
# Sisowath Sirik Matak

Sisovak Sirik Matak printzea (khmereraz: ស៊ីសុវត្ថិ សិរិមតៈ; Phnom Penh, 1914ko urtarrilaren 22a – ibidem, 1975eko apirilaren 21a) kanbodiar printze eta politikaria izan zen.
Sisowath erregearen birbiloba eta Kanbodiako errege-familiako kidea izan zen. 1930ean Frantziako administrazio kolonialean sartu zen Kanputxean. Bigarren Mundu Gerraren amaieraren ondoren, Khmer Berrirzea eskuin muturreko alderdiaren barruan politikan inplikatzen hasi zen. Norodom Sihanoukek Defentsa ministro izendatu zuen 1952an, baina Matak Sihanouken politiken aurka agertu zen. Horregatik, garrantzi txikiagoko karguak jaso zituen, hala nola Txinan, Filipinetan eta Japonian enbaxadore izatea.
1970ean Lon Nol jeneralak Sihanouken aurka emandako estatu-kolpea eta Khmer Errepublikaren aldeko aldarrikapena babestu zituen. 1971tik 1972ra lehen ministro izan zen, baina handik gutxira erregimenaren kritiko bihurtu zen. Khmer Gorriak 1975eko apirilean hil zuen, Kanputxean boterea hartu ondoren.
* Datuak: Q2701376
* Multimedia: Sisowath Sirik Matak / Q2701376
# 2009ko Milan-San Remo

2009ko Milan-San Remo txirrindularitzako lasterketa klasiko honen 100. edizioa izan zen. 2009ko martxoaren 21ean egin zuten Milan eta San Remo artean, 298 kilometroko ibilbidearekin.
Garailea Mark Cavendish britainiarra izan zen, San Remoko helmugako esprintean Heinrich Haussler alemaniarrari eta Thor Hushovd norvegiarrari gailendu zitzaielarik.
Lehenbiziko euskalduna Aitor Galdos izan zen, zazpigarren amaitu zelarik.

## Kanpo estekak

* 2009ko Milan-San Remo - Cyclingbase.com
* Webgune ofiziala
* Datuak: Q2283877
* Multimedia: Milan-Sanremo 2009 / Q2283877
# A haplotalde (Y-DNA)

A haplotaldea Y kromosomaren giza-haplotalde bat da, gaur egungo Y kromosoma guztiak barneratzen dituena. A haplotaldeko subklado guztiak Afrikan (edo Afrikako diasporan) aurkitzen dira, BT haplotaldean ez bezala, gizaki modernoen arestiko afrikar jatorrian parte hartu zuten gizakiek eramaten dutena. Gaur egungo A haplotaldeko taldeak dira A00, A0 eta A1b1; talde horiek aspaldi adarkatu ziren euren artean.
Nahiz eta arazo terminologikoak dauden haplotalde gisa izendatzeko, A haplotaldea "jatorrizko haplotalde" gisa deskribatu da; ez da definitzen mutazio batekin, eta berez BT haplotaldeko kide ez diren guztiak izendatzeko erabiltzen da, hau da, ez du M91 mutazioa. Definizio horren baitan A haplotaldeak Y-kromosomako Adamen (orain dela 270.000 urte) eta BT haplotaldea definitzen duen mutazioaren artean (140-150 kya) artean gertatu ziren mutazio guztiak sartzen dira, baita oraindik ezagutzen ez diren subkladoenak ere. A haplotaldeko kideak Afrika osotik aurki badaitezke ere, ugariak dira San herrian. Gainera, mtDNAren L0 haplotaldea ere San herrian aurkitzen da. Hala ere, A haplotaldearen banaketa dela eta, uste da A haplotaldea beste nonbaitetik iritsi zela bertara.

## Erreferentziak

* ↑ (Ingelesez) Karmin, Monika; Saag, Lauri; Vicente, Mário; Sayres, Melissa A. Wilson; Järve, Mari; Talas, Ulvi Gerst; Rootsi, Siiri; Ilumäe, Anne-Mai et al.. (2015-04-01). «A recent bottleneck of Y chromosome diversity coincides with a global change in culture» Genome Research 25 (4): 459–466. doi:10.1101/gr.186684.114. ISSN 1088-9051. PMID 25770088. PMC PMC4381518. (Noiz kontsultatua: 2025-02-24).
* ↑ Batini, Chiara; Ferri, Gianmarco; Destro-Bisol, Giovanni; Brisighelli, Francesca; Luiselli, Donata; Sánchez-Diz, Paula; Rocha, Jorge; Simonson, Tatum et al.. (2011-09-01). «Signatures of the Preagricultural Peopling Processes in Sub-Saharan Africa as Revealed by the Phylogeography of Early Y Chromosome Lineages» Molecular Biology and Evolution 28 (9): 2603–2613. doi:10.1093/molbev/msr089. ISSN 0737-4038. (Noiz kontsultatua: 2025-02-24).
# 2004ko Milan-San Remo

2004ko Milan-San Remo txirrindularitzako lasterketa klasiko honen 95. edizioa izan zen. 2004ko martxoaren 20an egin zuten Milan eta San Remo artean, 294 kilometroko ibilbidearekin.
Garailea Óscar Freire kantabriarra izan zen, San Remoko helmugako esprintean Erik Zabel alemaniarrari eta Stuart O'Grady australiarrari gailendu zitzaielarik.
Lehenbiziko euskalduna Igor Astarloa izan zen, seigarren amaitu zelarik.

## Kanpo estekak

* 2004ko Milan-San Remo - ProCyclingStats
* Webgune ofiziala
# Igor Astarloa

Igor Astarloa Askasibar (Ermua, 1976ko martxoaren 29a - ) bizkaitar txirrindulari ohia da. Afizionatu mailan, Baque taldean izan zen.
2000. urtean txirrindulari profesional bihurtu zen, Mercatone Uno taldearekin. Klasikomano aparta da, 2003. urtean errepideko txirrindularitzako munduko txapelketa irabazi baitzuen.
2008ko maiatzaren 29an Team Milram taldeko arduradunek bere taldetik kanporatu zuten.

## Palmaresa

1998
* 8. Bizkaiko Biran
2001
* Udaberriko Klasika
* 5. Miguel Indurain Sari Nagusian
* 7. HEW Cyclassicsean
2002
* Brixia Tour eta etapa 1
* 2. HEW Cyclassicsean
* 2. Donostia Klasikoan
* 2. Japoniako Kopan
* 4. Munduko Txirrindularitza Kopan
* 7. Paris-Toursean
2003
* Munduko errepideko txapelketa
* Valentziako erkidegoko Itzuliko etapa 1
* La Flèche Wallonne
* 3. Rund um den Henninger-Turmen
* 4. HEW Cyclassicsean
* 10. Amstel Gold Racen
2004
* Brixia Tourreko etapa 1
* 2. Larcianoko Industria eta Eskulangintza Sari Nagusian
* 3. HEW Cyclassicsean
* 4. Tirreno-Adriatikoan
* 6. Milan-San Remon
* 8. Munduko Txirrindularitza Kopan
2005
* Burgosko Itzuliko etapa 1
2006
* Milan-Turin

## Sailkapen orokorra Itzuli Handietan

| Itzuli Handia | 2001 | 2002 | 2003 | 2004 | 2005 | 2006 | 2007 | 2008 |
| Italiako Giroa | — | 53. | — | 56. | — | — | — | UT |
| Frantziako Tourra | — | — | — | — | — | — | — | — |
| Espainiako Vuelta | UT | 63. | UT | UT | — | — | — | — |
| Munduko Txapelketa | — | 59. | 1. | 64. | 62. | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Taldeak

* 1999 - Riso Scotti-Vinavil (ez profesionala)
* 2000 - Mercatone Uno-Albacom
* 2001 - Mercatone Uno-Stream TV
* 2002 - Saeco Macchine per Caffé-Longoni Sport
* 2003 - Saeco Macchine per Caffé
* 2004 – Cofidis, le Crédit par Téléphone
* 2004 – Lampre
* 2005 - Team Barloworld-Valsir
* 2006 - Team Barloworld
* 2007 - Team Milram
* 2008 - Team Milram

## Kanpo estekak

* Igor Astarloa - ProCyclingStats
* (Gaztelaniaz) (Ingelesez) (Italieraz) Astarloaren webgunea
* Datuak: Q180216
* Multimedia: Igor Astarloa / Q180216
# Stuart O'Grady

Stuart O'Grady, (Adelaide, 1973ko abuztuaren 6a) Australiako txirrindulari ohia da, profesionala 1995etik 2013ra.
Ibilbideko garaipenik nabarmenena 2007ko Paris-Roubaix izan zen. Horretaz gain, Frantziako Tourreko etapa bat irabazi zuen eta Down Under Tourrean bitan gailendu zen.
Erretiratu ostean, 2021ean, Down Under Tourreko zuzendari izendatua izan zen.

## Palmaresa

1996
* Murtziako Itzuliko etapa bat
1997
* Bavariako Itzuliko etapa bat
* Herald Sun Tourreko hiru etapa
* 3. Denaingo Sari Nagusian
* 7. Gante-Wevelgemen
1998
* Frantziako Tourreko etapa bat
* Luxenburgoko Tourreko etapa bat
* Britainia Handiko Itzulia
* 2. Haribo Klasikan
1999
* Down Under Tourra eta bi etapa
* Haribo Klasika
2000
* Midi Libreko etapa bat
* 2. Down Under Tourrean
2001
* Down Under Tourra
* 2. Suediako Itzulian
2003
* Australiako errepideko txapelketa
* 3. Down Under Tourrean
2004
* Villers-Cotterêtseko Sari Nagusia
* EuroEyes Cyclassics
* 3. Milan-San Remon
2005
* 2. Algarveko Itzulian
2006
* 2. Danimarkako Itzulian
* 2. Züricheko txapelketan
* 3. Paris-Toursen
* 3. Paris-Bourgesen
* 6. Munduko errepideko txapelketan
2007
* Paris-Roubaix
* 3. Flandrian Zeharrean
* 5. Milan-San Remon
* 10. Flandriako Tourrean
2008
* Herald Sun Tourra eta 2 etapa
* 5. Paris-Roubaixen
* 8. Gante-Wevelgemen
* 10. Down Under Tourrean
2009
* 2. Down Under Tourrean
2011
* Espainiako Vueltako etapa bat (taldekako erlojupekoa)
* 2. Isberguesko Sari Nagusian
* 10. Milan-San Remon
2012
* Tirreno-Adriatikoko etapa bat (taldekako erlojupekoa)
* 6. Olinpiar Jokoetako errepide proban
2013
* Frantziako Tourreko etapa bat (taldekako erlojupekoa)

## Kanpo estekak

* Stuart O'Grady - ProCyclingStats
* Stuart O'Grady - FirstCycling.com
* Datuak: Q145469
* Multimedia: Stuart O'Grady / Q145469
# Paolo Bettini

Paolo Bettini (Cecina, Livorno, 1974ko apirilaren 1a - ) txirrindulari profesional italiarra. 2004tik Quick Step taldean dabil.
Munduko Kopa hiru aldiz jarraian (2002, 2003 eta 2004) eta bi Munduko Txapelketa, jarraian ere (2006 eta 2007), irabazi duen txirrindulari bakarra da.

## Palmaresa

1998
* Romandiako Tourreko 1. etapa
* 7. Italiako Giroan
* 3. Laigueglia Sarian
1999
* Tirreno-Adriatikoko 1. etapa
* Luccako Probintziako Giroa eta 2 etapa
2000
* Liege-Bastogne-Liege
* Frantziako Tourreko etapa bat
* Settimana Coppi e Bartali
2001
* Züricheko txapelketa
* 2. Munduko Errepideko Txapelketa
* 2. Langkawiko Tourrean
2002
* Tirreno-Adriatikoko etapa bat
* Liege-Bastogne-Liege
* Valoniako Tourra eta etapa bat
* Lazioko Giroa
* Sabatini Kopa
* Munduko kopa
2003
* Milan-San Remo
* Mediterraneoko Tourra
* HEW Cyclassics
* Donostiako Klasika
* Nazioarteko Txirrindularitza Kopa
* Italiako errepide txirrindularitzako txapelketa
* UCIko Rankinga
* 2. Argovia Kantonamenduko Sari Nagusian
* 3. Omloop Het Volken
2004
* Atenaseko Joku olinpikoetako errepideko proba
* Munduko Kopa
* Tirreno-Adriatiko eta bi etapa
* Suitzako Itzuliko etapa bat
* Camaioreko Sari Nagusia
* 2. Kuurne-Brusela-Kuurne
* 8. Milan-San Remon
* UCIko Rankinga
2005
* Italiako Giroko Puntukako sailkapena eta etapa bat
* Espainiako Vueltako etapa bat
* Züricheko txapelketa
* Lombardiako Giroa
2006
* Italiako errepide txirrindularitzako txapelketa
* Italiako Giroko Puntukako sailkapena eta etapa bat
* Espainiako Vueltako etapa bat
* Tirreno-Adriatikoko bi etapa
* Munduko Errepideko Txapelketa
* Lombardiako Giroa
2007
* Kaliforniako Tourreko etapa bat
* Munduko Errepideko Txapelketa
* Espainiako Vueltako etapa bat
2008
* Matteotti Saria
* Namurko Sari Nagusia
* Espainiako Vueltako bi etapa

## Sailkapen orokorra Itzuli Handietan

| Itzuli Handia | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 |
| Italiako Giroa | 25. | 7. | 44. | — | — | UT | — | — | 38. | 56. | 41. | 19. |
| Frantziako Tourra | — | — | — | UT | 70. | — | 48. | 58. | — | — | — | — |
| Espainiako Vuelta | — | — | 32. | — | — | — | — | — | UT | UT | UT | UT |
| Munduko Txapelketa | — | 63. | — | 9. | 2. | 26. | 4. | UT | 13. | 1. | 1. | 28. |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

* Paolo Bettini - ProCyclingStats
* (Italieraz) Paolo Bettiniren webgunea
* Datuak: Q298886
* Multimedia: Paolo Bettini / Q298886
# 2016ko Flandriako Tourra

2016ko Flandriako Tourra txirrindularitzako lasterketa klasiko honen 100. edizioa izan zen. 2016ko apirilaren 3an ospatu zuten Anberes eta Oudenaarde artean, 255 kilometroko ibilbidearekin. Ibilbidean 18 mendate igo zituzten. Proba UCI World Tourren zati izan zen.
Lehenbiziko euskalduna Imanol Erbiti izan zen, zazpigarren amaitu zelarik.

## Sailkapen orokorra

Iturriak : ProCyclingStats Cycling Quotient Cycling Archives :

## Kanpo estekak

* Datuak: Q20806392
* Multimedia: Ronde van Vlaanderen 2016 / Q20806392
# 1135
## Jaiotzak

* Inge I.a Norvegiakoa, Norvegiako erregea (h. 1161).

## Heriotzak

* Abenduaren 1a – Henrike I.a Ingalaterrakoa, Ingalaterrako erregea.

## Kanpo estekak

* Datuak: Q19594
* Multimedia: 1135 / Q19594
# 1161
## Jaiotzak

* Balduino IV.a Jerusalemgoa, errege legenduna, Jerusalemgo erregea (h. 1185).

## Heriotzak

* Otsailaren 3a – Inge I.a Norvegiakoa, Norvegiako erregea (j. 1135).
* Irailaren 11 – Melisenda Jerusalemgoa, Jerusalemgo erregina (j. 1105).

## Kanpo estekak

* Datuak: Q19664
* Multimedia: 1161 / Q19664
# Jon Mariezkurrena

Jon Mariezkurrena Zelaia, pilota arloan Mariezkurrena II.a deituraz ezaguna (Berriozar, Nafarroa Garaia, 1999ko maiatzaren 11) esku huskako pilotari profesionala da. Atzelari aritzen da, Asegarce enpresarekin. Kolpe bortitza du, eta etorkizun oparoa iragartzen diote adituek. 2019an, 19 urterekin, jada Binakako Txapelketa Nagusian parte hartu zuen, Iñaki Artola aurrelaria lagun.

## Kirol lorpenak
### Amateurretan

* 2017 GRAVNI torneoko txapeldun, gazte mailan.
* 2018 GRAVNI torneoko txapeldunorde, 22 urtez azpikoen mailan.

## Erreferentziak

* ↑ (Gaztelaniaz) Echavarren, Enrique. (2017-09-15). «Mariezkurrena II deja a todos boquiabiertos» El Diario Vasco (Noiz kontsultatua: 2018-08-09).
* ↑ Ormazabal, Jon. (2018-07-09). «Iker Mariezkurrena: “Ez dut uste aitak eta osabak adina partida jokatuko dugunik”» Gara (Noiz kontsultatua: 2018-08-09).

## Kanpo estekak

* Enpresako fitxa
* Datuak: Q56034529
# I Am Gay and Muslim

I Am Gay and Muslim Chris Belloni zinema zuzendari herbeheretarraren dokumentala da. Marokon filmatu zen 2012an eta bost gizon musulman homosexualen jarraipena egiten du, haien identitate erlijioso eta sexuala aztertuz. Film hau dozena bat herrialde baino gehiagotan eman dute.
Filmaketa Bram Bellonik egin zuen, zuzendariaren anaiak.

## Kirgizistango debekua

2012ko irailaren 28an, dokumentala Kirgizistango Bir Duino (euskaraz: «Mundu bat») 6. zinemaldian ematea aurreikusi zuten. Emanaldia programatu baino lehentxeago, Erlijio Gaietarako Estatu Batzordeak filma debekatzeko eskatu zion fiskaltzari. 2012ko irailaren 28an, Pervomaiski barrutiko auzitegiak filmaren emanaldia debekatu zuen, «erlijio-intolerantzia piztea» leporatuta. Denis Pyxkin Erlijio Gaietarako Estatu Batzordeko inspektorearen arabera, filmaren helburua «herrialdearen egoera ezegonkortzea» izan zen. Human Rights Watch erakundeak debekua gaitzetsi zuen.

## Erreferentziak

* ↑ (Ingelesez) Rodríguez A., Clara. «I Am Gay and Muslim: A Closet With Many Keys» Realeyz 2013-12-13 (Noiz kontsultatua: 2025-02-24).
* 1 2 (Ingelesez) «Kyrgyzstan: Film Ban Violates Free Speech» Human Rights Watch 2012-10-04 (Noiz kontsultatua: 2025-02-24).
* 1 2 (Italieraz) Rippa, Roberto. «Chris Belloni» Rapporto Confidenziale 2012-06-28 (Noiz kontsultatua: 2025-02-24).
* ↑ (Ingelesez) Trilling, David. «Kyrgyzstan: Rights Activists Condemn Ban on Gay Muslim Documentary» Eurasia Net 2012-10-01 (Noiz kontsultatua: 2025-02-24).
* ↑ (Errusieraz) «В Киргизии запретили показ фильма "Я гей, я мусульманин" на фестивале» РИА Новости 2012-09-28 (Noiz kontsultatua: 2025-02-24).
* ↑ (Errusieraz) «В Киргизии запретили скандальный фильм о гее-мусульманине» Главред 2012-09-28 (Noiz kontsultatua: 2025-02-24).

## Kanpo estekak

* Datuak: Q4535676
# Dakhla-Oued Ed-Dahab

Dakhla-Oued Ed-Dahab (arabieraz: جهة الداخلة وادي الذهب‎) Marokok bere lurraldea osatzen duten hamabi eskualdeetako bat dela uste du. Mendebaldeko Saharan liskarrean dagoen lurraldearen hegoaldean dago. Hiriburua Dakhla da.

## Estatus politikoa

Eskualde hori Marokok okupatzen du ia osorik, Mendebaldeko Sahararen deskolonizatu beharreko lurraldearen parte izanik. Marokok bere hamabi eskualdeetako bat dela dio; Fronte Polisarioak eta beste talde saharar independentista batzuek diote Saharako Errepublika Arabiar Demokratikoaren parte dela. Nazio Batuek eta estatu askok ez dute aitortzen ez Marokoren subiranotasuna, ez Saharako errepublika autoizendatua.

## Geografia

Eskualdeak 130898 kilometro koadroko eremua eta 142955 biztanle ditu, 2014ko erroldaren arabera. Hiriburua Dakhla kostaldeko hiria da, Villa Cisneros deitua espainiar kolonizazioaren garaian.

### Azpizatiketak

Dakhla-Oued Ed-Dahab bi probintziak osatzen dute:
* Aousserd probintzia
* Oued Ed-Dahab probintzia

## Historia

n dekretuak sortu zuen Dajla-Rio de Oro.2015eko otsailaren 20an, Marokon hamabi eskualderen lurralde-banaketa berria ezarri zuen. Antzinako Río de Oro-La Güera eskualdea osatzen zuten probintziek Dakhla-Oued Ed-Dahab eskualde berria osatu zuten.

## Erreferentziak

* ↑ Asamblea General de la ONU. (21 de noviembre de 1979). «Resolución 34/37. Cuestión del Sáhara Occidental» Naciones Unidas.
* ↑ Lucía Abellán. (27 de febrero de 2018). La justicia europea dicta que el pacto de pesca con Marruecos no se aplique al Sáhara Occidental. .
* ↑ EFE. (15 de noviembre de 2017). La UE seguirá sin reconocer a la RASD aunque participe en cumbre con África. .
* 1 2 Ministerio del Interior (Marruecos). (2015). «La Région de Dakhla-Oued ed Dahab» Monographies des régions: p. 3..
* ↑ Ministerio del Interior (Marruecos). (16 de marzo de 2015). «Nouveau découpage territorial du Royaume» Portail National des Collectivités Territoriales.

## Kanpo estekak

* Datuak: Q21235104
* Multimedia: Dakhla-Oued Ed Dahab / Q21235104
# Abra saria

Abra saria Getxon jokatzen den bertsolari gazteen txapelketa bat da, Algortako Bertsolari Eskolak (ALBE) antolatzen duena. 2002. urtean izan zen lehen ekitaldia eta ordutik aurrera bertsolari ezagun askok irabazi dute. Abra Saria saio bakarrera jokatzen den sariketa da.

## Palmaresa

| Urtea | Txapelduna |
| 2002 | Nerea Elustondo |
| 2003 | Jon Martin |
| 2004 | Xabier Paia |
| 2005 | Oihana Bartra |
| 2006 | Beñat Gaztelumendi |
| 2007 | Aitzol Barandiaran |
| 2008 | Karmele Mitxelena |
| 2009 | Maddalen Arzallus |
| 2010 | Jone Uria |
| 2011 | Asier Azpiroz |
| 2012 | Endika Ibartzabal |
| 2013 | Nerea Ibarzabal |
| 2014 | Nuria Cortada |
| 2015 | Asier Azpiroz |
| Urtea | Txapelduna |
| 2016 | Aitor Servier |
| 2017 | Maider Arregi |
| 2018 | Aroa Arrizubieta |
| 2019 | Xabat Illarregi |
| 2020 | Ekhiñe Zapiain |
| 2021 | ez¹ |
| 2022 | Julene Iturbe |
| 2023 | Maddi Agirre |
| 2024 | Irantzu Idoate |
| 2025 | Haira Aizpurua |
* ¹ 2021eko ekitaldian aurreko bost urteetako txapeldunak bildu zituen saioa izan zen. Jone Uria Albizuri gai-jartzaile aritu zen.

## Erreferentziak

* ↑ «Beñat Vidal bertsolari leioztarrari dagokio Abra Saria berriro ere eskualdera ekartzea -» Hiruka.eus (Noiz kontsultatua: 2024-03-02).
* 1 2 «Irantzu Idoatek irabazi du Abra Saria» bertsoa.eus (Noiz kontsultatua: 2024-03-02).
* ↑ Elkartea, Xenpelar Dokumentazio Zentroa – Bertsozale. Abra Saria (12. 2013. Getxo) - Aldizkakoa - BDB. Bertsolaritzaren datu-basea. (Noiz kontsultatua: 2017-11-25).
* ↑ Elkartea, Xenpelar Dokumentazio Zentroa – Bertsozale. Abra Saria (13. 2014. Getxo) - Aldizkakoa - BDB. Bertsolaritzaren datu-basea. (Noiz kontsultatua: 2017-11-25).
* ↑ Asier Azpirozek irabazi du Abra Saria. (Noiz kontsultatua: 2017-11-25).
* ↑ Elkartea, Xenpelar Dokumentazio Zentroa – Bertsozale. Abra Saria (15. 2016. Getxo) - Aldizkakoa - BDB. Bertsolaritzaren datu-basea. (Noiz kontsultatua: 2017-11-25).
* ↑ Maider Arregik irabazi du Abra Saria Getxon. (Noiz kontsultatua: 2017-11-25).
* ↑ «Aroa Arrizubietak irabazi du Abra Saria» bertsoa.eus (Noiz kontsultatua: 2018-02-21).
* ↑ Elkartea, Xenpelar Dokumentazio Zentroa-Bertsozale. «Abra Saria (18. 2019. Getxo) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2019-05-12).
* ↑ «Ekhine Zapiain bertsolari beratarra Abra sariketako txapeldun suertatu da - Bortziriak» Erran.eus (Noiz kontsultatua: 2022-02-13).
* ↑ «Julene Iturbek irabazi du XXI. Abra Saria - Azkoitia» Maxixatzen.eus (Noiz kontsultatua: 2022-02-13).
* ↑ «Maddi Agirrek irabazi zuen iragan astean ospatu zen ABRA Saria» Bertsolari 2023-02-22 (Noiz kontsultatua: 2023-10-22).
* ↑ «Haira Aizpurua Ibargaraik irabazi du Abra Saria» bertsoa.eus (Noiz kontsultatua: 2025-02-24).
* ↑ «Abra Jaialdia 2021» www.albe.eus (Noiz kontsultatua: 2021-12-10).

## Kanpo estekak

* Datuak: Q61362546
# Marrakex-Safi

Marrakex-Safi (arabieraz: مراكش آسفي‎; Amazigeraz: ⵎⵕⵕⴰⴽⵛ ⴰⵙⴼⵉ) Marokoko hamar eskualdeetako bat da. 2014ko Marokoko erroldaren arabera 4.520.569 biztanle ditu. Eskualdeko hiriburua Marrakex da.

## Historia

Marrakex-Safi 2015eko irailean sortu zuten, Marrakex-Tensift-El Haouz eskualde zaharra Dukala-Abda eskualdeko Safi eta Youssoufia probintziekin fusionatzean.

## Administrazio-banaketa

Marrakex-Safik probintzia eta prefektura hauek hartzen ditu:
* Marrakex prefektura
* Al Hauz probintzia
* Chichaoua probintzia
* Kalaat Sraghna probintzia
* Esauira probintzia
* Rehamna probintzia
* Safi probintzia
* Youssoufia probintzia

## Erreferentziak

* ↑ Population légale d'après les résultats du RGPH 2014 sur le Bulletin officiel N° 6354. .
* 1 2 3 «Décret fixant le nom des régions» Portail National des Collectivités Territoriales 20 de febrero de 2015.

## Kanpo estekak

* Datuak: Q19951125
* Multimedia: Marrakech-Safi / Q19951125